Diari Oficial de la Generalitat Valenciana


Sumari del DOGV 2893, del 19-12-1996 (1996/840372)

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació puntual de les normes subsidiàries de Llanera de Ranes sobre la protecció agrícola d'una zona de sòl no urbanitzable.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840372


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació puntual de les normes subsidiàries de Llanera de Ranes sobre la protecció agrícola d'una zona de sòl no urbanitzable.  
La Comissió Territorial d'Urbanisme de València, en la sessió del dia 23 d'octubre de 1996, va adoptar l'acord següent:  
Vist l'expedient remés per l'Ajuntament de Llanera de Ranes sobre la modificació de les normes subsidiàries de planejament sobre protecció agrícola de part de sòl no urbanitzable, a l'efecte d'aprovació definitiva, i de conformitat amb els següents:  
Antecedents de fet  
Primer  
L'Ajuntament de Llanera de Ranes, el dia 24 de novembre de 1996, va aprovar sotmetre a informació pública l'expedient de referència, informació pública que es va realitzar mitjançant la publicació d'anuncis en el diari Las Provincias de 16 de gener de 1996, i en el Diari Oficial de la Generalitat Valenciana número 2.684, de 8 de febrer de 1996, sense que s'hi hagen presentat al·legacions. L'Ajuntament va aprovar provisionalment l'expedient el dia 3 de juny de 1996.  
Segon  
El projecte consta de memòria i plànols d'ordenació i plànols d'ordenació. A més, s'adjunta l'estudi d'impacte ambiental.  
S'han presentat tres còpies del projecte, les quals estan degudament diligenciades.  
Tercer  
La modificació té per objecte un canvi de qualificació d'una zona de sòl no urbanitzable de protecció paisatgística a sòl no urbanitzable de protecció urbanística.  
La justificació de la modificació que es pretén es concreta en el fet que a la zona proposada existeix, actualment, una transformació agrícola irregular, on es podria implantar un ús agrícola, ja que recuperar el seu estat natural és del tot impossible, per tant, es tracta de solucionar la situació degradada, sempre d'acord amb el que indica la Conselleria d'Agricultura i Medi Ambient. A més, als voltants de la zona hi ha àrees de conreu consolidades.  
Quart  
El dia 23 de juliol de 1996, la Direcció General de Qualitat Ambiental de la Conselleria d'Agricultura i Medi Ambient va emetre única declaració d'impacte ambiental favorable a la modificació que es pretén.  
Cinqué  
Llanera de Ranes té les normes subsidiàries de planejament aprovades definitivament per la Comissió Territorial d'Urbanisme el dia 29 de novembre de 1988.  
Sisé  
La Comissió Informativa de la Comissió Territorial d'Urbanisme de València, en la sessió del dia 15 d'octubre de 1996, va emetre un informe sobre el projecte que ens ocupa, i es compleix així allò que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, d'acord amb el que estableix l'article 38 de la Llei Reguladora de l'Activitat Urbanística. D'altra banda, atés el contingut de la modificació, la documentació es considera suficient, de conformitat amb el que estableix l'article 17 de la Llei Reguladora de l'Activitat Urbanística.  
Segon  
L'expedient va ser sotmés a la fase d'informe previ davant de la Comissió Informativa de la Comissió Territorial d'Urbanisme que, en sessió del dia 16 d'abril de 1996, va emetre el corresponent informe, on concloïa l'escassa transcendència de la modificació en l'àmbit estrictament urbanístic i la importància del que resultara de la declaració d'impacte ambiental. Per tal com que aquesta última és favorable a la modificació proposada, cal concloure la procedència del dit projecte.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que s'ha exposat anteriorment, la Comissió Territorial d'Urbanisme de València  
acorda  
Aprovar definitivament la modificació puntual de les normes subsidiàries de Llanera de Ranes sobre la protecció agrícola d'una zona sòl no urbanitzable.  
L'Ajuntament de Llanera de Ranes haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que s'hi puga presentar qualsevol altre recurs que s'estime oportú.  
València 23 d'octubre de 1996.- El secretari de la Comissió Territorial d'Urbanisme: José Manuel Palau Navarro.